《醉翁操》
清代·吴藻

斜廊。深房。闲窗。剪金釭。昏黄。微风暗吹罗衣裳。木樨天气花香。

莲漏凉。二十五声长。薄酒醒可怜晚妆。

昔年听雨，秋为愁乡。昔年对月，箫谱新腔旧腔。怨雨声兮床床。

敢月华兮茫茫。今年十度霜。挑灯重思量。小令断人肠。

素笺淡墨三两行。

作者简介：吴藻（1799～1862），女，清代著名女曲作家、词人，字苹香，自号玉岑子，浙江仁和（今杭州）人，祖籍安徽黟县。幼而好学，长则肆力于词，又精绘事，自绘饮酒读骚图，又题饮酒读骚图曲。著有《花帘词》一卷、《香南雪北词》一卷、《饮酒读骚图曲》（又名《乔影》）、《花帘书屋诗》等。